cyanic-selkie/wikianc huggingface dataset:
Quintus Caecilius Metellus Pius Scipio Nasica
De imperatore in bello civili
Anno 49 a.C.n., proconsul Syriae, cum Parthis pugnavit ac simul copias adversus Caesarem contraxit. Tunc imperatoris titulum sibi assumpsit, quem Caesariani cum irrisione ei semper negaverunt. Anno vero 48 a.C.n. duas legiones in Macedoniam tramisit: Caesar Domitium Calvinum cum totidem legionibus ei opposuit. Tum quidem pugna decertare omiserunt, sed apud Pharsalum ex adverso pugnaverunt dum Domitius mediae aciei Caesarianorum praeest, Scipio autem mediae aciei Pompeianorum, cum illismilitibus quos in Cilicia legerat. Post cladem Scipio in Africam contendit ubi reliquias Pompeianarum copiarum a Catone Uticensi collectas recepit ac societatem cum rege Numidarum Iuba iniit (Caesar ei probro obiecit quod provinciam Africam regi pollicitus esset, auxilii pretio). Exercitus magni imperator, dum circiter 35 000 peditibus ac 14 000 equitibus imperat, elephantis praeterea ac nobilibus equitibus Numidis fretus, magna confidentia proelii potestatem Caesari faciebat. Sed, a Caesare apud Thapsum die 6 Aprilis 46 a.C.n. victus est. In Hispaniam vero fugiens, postquam tempestate ad litora non longe ab Hippone Regio reiectus, navem suam circumventam ab hostibus vidit, mortem sibi ipse conscivit. Cum Titus Livius, tum multi alii scriptores antiqui hanc mortem tamquam exemplum fortitudinis ita narraverunt : postquam pectus suum gladio transfixit, cum a Caesarianis militibus, ubinam esset imperator, quaereretur, respondit eis : "Bene se habet imperator" ac statim sese in mare praecipitavit.
De denariis
Anno 47/46 a.C.n. Metellus Scipio quinque denarios signavit, tum cum Pompeianorum imperator cum Caesarianis bellum gerebat ; quod genus nummorum nonnumquam a numismatistis imperatorii dicuntur quia in bellis civilibus, moriente republica libera, nec e senatus consulto nec a magistratibus populi Romani ad eam rem designatis sed ab ipsis exercituum ducibus emittebantur, stipendium (et praemia) militibus ut solverent. Pleraque ectypa in denariis Scipionis ad Africam pertinent :
Terauchi Masatake
Terauchi Masatake (Iaponice 寺内 正毅, Terauchi Masatake natus in Hagi die 5 Februarii 1852;Tocione mortuus die 3 Novembris 1919) fuit generalis, politicorum peritus et Iaponiae primus minister 19 Octobris 1916 usque ad diem 29 Septembris 1918.
Quintus Caecilius Metellus Pius Scipio Nasica
De denariis
Hi nummi nomina quoque duorum legatorum pro praetore nobis tradiderunt : P. Licinium Crassum Iunianum et Marcum Eppium.
Ōkuma Shigenobu
Ōkuma Shigenobu (Iaponice 大隈 重信 Ōkuma Shigenobu natus Sagae die 11 Martii 1838; Tocione mortuus die 10 Ianuarii 1922) fuit politicorum peritus et bis Iaponiae primus minister a die 30 Iunii 1898 usque ad diem 8 Novembris 1898 rursusque a die 16 Aprilis 1914 usque ad diem 9 Octobris 1916.
Et creator Universitatis Wsada.
Turricula (canno)
Turricula est pugnaculi genus turri parvae simile idoneum cannoni, quod plerumque adhibetur in magnis aeroplanis bellicis, navibus bellicis, et castris hodiernis.
Maximi momenti est quod gyrat superior turriculae pars ubi canno locatur eo consilio ut sclopetator facilius cannonem magnum in hostes dirigere possit et tecta est (saepe chalybe crasso) ut sclopetator ipse a telis hostilibus protegatur.
Nummotheca (Francia)
Nummotheca nationalis Francica (Francogallice Cabinet des médailles, sed officialiter Département des monnaies, médailles et antiques), departitio Bibliothecae Nationalis Francicae, in antiquis aedificiis bibliothecae iuxta rue de Richelieu reperitur. Aevo ignoto a regibus Franciae incepta, nummotheca a rege Ludovico XIV saeculo XVII aucta est. Nummotheca, olim in palatio Lupariensi recondita, anno 1666 iussu eiusdem regis iuxta Bibliothecam Regalem posita est.
Valerius Brjusov
Interpres et editor
Aeneidem Vergilii versionem ter denuo incepit nec finivit (a Sergio Solov'ëv finita est). Poetas Latinos seriores, ut Ausonium vel Pentadium ex Anthologia Latina, amabat et vertebat. Aemilii Verhaeren et Pauli Verlaine multa carmina vertit. Ioannis Konevskoj socius erat et librum eius postremum edidit.
Wakatsuki Reijirō
Wakatsuki Reijirō (若槻 礼次郎, Wakatsuki Reijirō natus in Matsue die 21 Martii 1866;Tocione mortuus die 20 Novembris 1949) fuit politicorum peritus et bis Iaponiae primus minister a die 28 Ianuarii 1926 usque ad diem 20 Aprilis 1927 et a die 14 Aprilis 1931 usque ad 13 Decembris 1931.
Margarita Scotiae (sancta)
thumb|right|250px| [[Milcolumbus III (rex Scotiae)|Milcolumbo III et Margarita. Imago saeculi XVI]]
Sancta Margarita Scotiae (nata circa annum 1046/1047 Nàsad in pago Hungaarico, mortua die 16 Novembris 1093 Edimburgi, Scotia) fuit regina Scotiae, quia anno 1069 Scotiae regi Milcolumbo III nupsit.
Papa Innocentius IV anno 1251 Margaritam, quae patrona Scotiae est, sanctam declaravit. Ecclesia catholica et Ecclesia Anglica festum Margaritae die 16 Novembris celebrant.
Victoriacum
Victoriacum (saepe et male pro Nova Victoria inventum) fuit urbs a Liuvigildo rege condita, anno 581 in regione Vasconum. Vasconibus superatis, Liuvigildus urbem condidit ut praesidium contra irruptiones in Hispania Tarraconensis.
Saepe Victoriacum putatur Nova Victoria esse, sed ab investigationibus recentibus in urbe Nova Victoria, videtur nova Vicotria condita est saeculo nono, necnon sexto. Ita nescimus collocationem Victoriaco re vera. Etiam absunt necropoleis Visigothicae in regione Novae Victoriae, videtur Visigothi planitiam Alavae non incolebant.
Fons
Iohannes Biclarensis nobis dicet:
Andreas Carnegie
Andreas Carnegie (natus in urbe Dunfermline Fifensis die 25 Novembris 1835; mortuus ad Lenox Massachusettae die 11 Augusti 1919) negotiator et philanthropius Americanus qui textoris filius, advena cum patre et matre in Civitates Foederatas anno 1848 fuit divitissimus magister officinarum chalybe industriae laborantium et artium et institutionium patronus. Museum Historiae Naturalis Carnegie e.g. condidit et auxilium pro constructione Palatii Pacis dedit.
Turricula (architectura)
Turricula in architectura est parva turris quae ex muro aedificii sicut castellum mediaevale prodit. Olim adhibitae sunt sicut pugnacula de quo moenia iacientia defendatur. Postea autem cum usus castrensis relictus sit, adhibentur turriculae ut ornata aedificii, sicut in stilo baronialis Scottico.
Turriculas et turres simul in aedificio usurpari possunt; nec magnitudine nec altitudine inter se distinctis turriculae autem ab turri distinguuntur modo quia prodiuntur in aerem ab angulis aedificii quamquam turris continuat ad solum. Turriculae in aerem prodientes saepe necessario anconibus sustinentur.
Iacobus II (rex Scotiae)
Iacobus II (Anglice James II, etiam James of the Fiery Face; natus in oppido Holyrood die 16 Octobris 1430; mortuus in Roxburgh die 3 Augusti 1460), filius Iacobi I et uxoris Ioannae Beaufort, fuit rex Scotiae ab anno 1437 usque ad mortem.
Etymologiarum libri viginti
Etymologiarum libri viginti sive Origines, vel breviter Etymologiae, est opus Isidori Hispalensis, paulo ante mortem suam scriptum saeculo VII. Etymologiae continent res ex operibus 154 scriptorum Romanorum. Totam scientiam profanam religiosamque Isidorus colligere conatus est. Medio Aevo et Renascentiae aevo Etymologiae erant scholasticorum encyclopaedia dilectissima et sic appellatur quia Isidorus non solum de rebus scripsit sed etiam de originibus illorum nominum.
Non Isidorus sed Braulius, episcopus Caesaraugustae opus in viginti libros dividit.
Materia
Tituli librorum sunt:
Syene
Syēnē (-ēs f.) (Graece, Aegyptiace Śwn.t - 'commercium', Demotice Swnw, Coptice ⲥⲟⲩⲏⲛ Swēn et ⲥⲟⲩⲁⲛ Swān, Arabice أسوان Aswān, Hebraice סונה Sǝweneh) est urbs in parte meridionali Aegypti, et caput gubernationis Syenes. Sita est in ripa orientali Nili prope cataractam primam, paene sub tropico Cancri paulum ad septentrionem versa. Ibi olim patebat limes inter Aegyptum et quam tunc Aethiopiam vocabant, nunc vero Nubia dicitur. Tempore Strabonis tres cohortes Romanae fines tuebantur.
Rudolphus Kálmán
Rudolphus Aemilius Kálmán (Aquinci die 19 Maii 1930; mortuus est die 2 Iulii 2016) fuit homo ingenii artis electricae et mathematicus Americo-Hungaricus, qui multus annos etiam Turici apud Scholam Superiorem Polytechnicam Foederalem docuit. Et artem gyroscopiorum invensit.
Irene Harand
Irene Harand (Vindobonae nata die 7 Septembris 1900; Urbe Novo Eboraco mortua die 2 Februarii 1975) fuit scriptrix et defensorix iurum humanorum Austriaca quae contra Adolfi Hitler tyrannidem antisemitismumque scripsit. Eius clarissimum opus est Sein Kampf: Antwort an Hitler, cuius operis gratia anno 1968 titulo iusto inter gentes ornata est.
Gulielmus Hammann
Gulielmus Hammann (natus in Biebesheim die 25 Februarii 1897; mortuus in Rüsselsheim die 26 Iulii 1955) fuit praeceptor et politicorum peritus Germanicus factionis Comunisticae (KPD) qui contra Adolfi Hitler tyrannidem pugnavit.
Praeterea Gulielmus Hammann, cum in Castris carceralibus comprehensus est, pueris Iudaeis a Nazistis ibi persecutis auxilium dedit. Huius operis gratia post mortem accurate anno 1964 decoratus est titulo iusto inter gentes.
Katsura Tarō
Katsura Tarō (Iaponice 桂 太郎 natus die 4 Ianuarii 1848; Tocione mortuus die 10 Octobris 1913) fuit generalis politicorum peritus et ter Iaponiae primus minister a die 2 Iunii 1901 usque ad diem 7 Ianuarii 1906 a die 14 Iulii 1908 usque ad 30 Augusti 1911 et a die 21 Decembris 1912 usque ad 20 Februarii 1913.
Iacobus III (rex Scotiae)
Iacobus III (Anglice James III ; natus die 10 Iulii 1451; mortuus apud Sauchieburn die 11 Iunii 1488), filius Iacobi II et uxoris Mariae de Geldria, fuit Rex Scotiae ab anno 1460 usque ad mortem.
Index archivariorum nationalium Francicorum
Infra habes indicem directorum Archivi Nationalis Franciae, olim "Archivum Regale".
Henricus de Lacy (comes III Lincolniae)
Henricus de Lacy (natus die 6 aut 13 Ianuarii 1251; mortuus die 5 Februarii 1311), filius Edmundi, comitis II Lincolniae, uxorisque Alesiae Salutiarum Sabaudiensis, fuit ab anno 1258 -- patre intempestive mortuo -- comes III Lincolniae sub tutela matris et aviae Margaritae de Quincy. Anno 1268 Margaritam Guillelmi comitis Saresberiensis filiam in matrimonium duxit. Ex ea genuit: Margarita mortua Ioannam, filiam Gulielmi Martin anno 1310 in matrimonium duxit; anno insequenti mortuus est.
Fertilitas
Fertilitas est naturalis hominum, animalium, plantarum capacitas vitae dandae.
Henricus de Lacy (comes III Lincolniae)
Tensio seu dialogus poëticus, titulo La pleinte par entre mis sire Henry de Lacy et sire Wauter de Bybelesworthe pur la croiserie en la terre seinte ("Actio inter Henricum de Lacy et Gualterum de Bibbesworth de expeditione in Terra Sancta"), anno 1270 a Gualtero de Bibbesworth solo sive cum Henrico de Lacy compositus est. Res huius dialogi est altercatio inter Gualterum, qui Cruce signatus in Terram Sanctam properat cum expeditione sacra nona, et Henricum, qui (si carmini fidem reponimus) in Anglia manet amore mulierculae alicuius captus. Henricus de Lacy est persona ludi scaenici Friar Bacon and Friar Bungay a Roberto Greene anno 1592 docti.
De rerum natura (Lucretius)
De rerum natura est poëma didacticum a Lucretio, poeta philosophoque Romano, saeculo primo a.C.n. hexametricis versibus scriptum, in quo auctor doctrinam exponit Epicuream ut homines, religione relicta, in sententiam Epicuri transeant.
Fertilitas
Fertilitas humana a nutrimento, moribus sexualibus, cultura, instinctu naturae, endocrinologia, vitae habitu, rebus oeconomicis, animi motu dependet.
Consumptio alcoholis gravis deminuere fertilitatem potest.
De rerum natura (Lucretius)
Synopsis
Epicurus affirmabat hominum tristitiam atque corruptionem penitus ex deorum potestatisque notione iraeque timore, quae credebatur in calamitatibus incommodisque vitae praesentis infligi, exortam esse. Praeter hoc, secundum Epicurum, timor mortis, utrum pavor certus tormentorum nocentibus ab ipsis deis dandorum, an cura incerta ambiguaque, causa ignominiorum multorum esse. Propositio doctrinae Epicuri ipsa liberatio metuum supra dictorum conditusque pacis maxime erat. Epicurus ergo deos adfirmavit, existentiam quorum non enim negabat, vivere paceque integra semper frui, omnibus affectibus, desideriis, metibusque homines sollicitantibus liberos alienosque omnino, maxime mundi incuriosos, atque hominum et virtutibus et facinoribus immotos esse. Ad hanc propositionem defendendam usus Democriti atomismo est, quo conatus mundum materialem demonstrare non enim ente supremo confectum esse sed ex elementorum, quae semper aderant simplicibus gubernata legibus, commixtione forte evenisse. Lucretio opus datum, has doctrinas facunde, plane, et integre exponere atque explicare, conatus est demonstrare omnes mundi naturalis res legibus naturalibus nullo auctore divino persolvi posse.
Incepto poëmate, Lucretius Venerem invocat ut et versus suos decoret et bellum a Romanis avertat; hi autem versus non propria vi sunt legendi, Lucretius enim deista fuit, qui dubitavit deos res mundanas curare. Omnem universum vel naturam ex atomis forte concurrentibus constare sive clinamine putabat. Quibus scriptis poeta in religionem invectus hanc et falsam affirmat et maleficam.
Mahometus (nomen)
Mahometus seu Mahumetus, Machometus, Mahometes, vel Maometus et multae aliae huius nominis variationes Lingua Latina sunt in usu pro nomine Arabico محمد muḥammad, quod plerumque praenomen adhibetur. Homo notissimus huius nominis est propheta islamicus Mahometus. Variantibus inclusis Mahometus nomen in orbe terrarum maxime diffusum habetur.
Significatio
Mahometus Lingua Arabica orta laudatus sive benedictus significat. Nomen a radice ‏حمد‎ (ḥamida = laudare, bendicere) deductum est aeque ac alia nomina Arabica sicut Ahmad, Hamid vel Mahmud. Nomen saepe etiam "Mediator inter deum hominesque" vertitur.
Aliae linguae
Transcriptio e Lingua Persica est Mohammad (IPA: mohæm.mæd). Forma nominis in Lingua Turcica est Mehmed sive Mehmet et Muhammet (etiam Muhammed). Prius multis in linguis Europaeis forma Mohamet in usu erat, cuius t-finale linguae Turcicae debetur, cui linguae est obduratio sonorum finalium. Haec forma nominis etiam his diebus in Lingua Francogallica pervulgata est, forma tritissima Italica Maometto aeque ac forma Hispanica Mahoma vel Lusitana Maomé etiam ab hac forma originem repetunt. In regionibus olim Unionis Sovieticae forma Magomet est praenomen frequens Musulmanorum. Variatio africana est praenomen Momodou, in Gambia usitatum.
Zheng He
Zheng He (Mandarinice 鄭和, simpliciter 郑和, pinyin Zhèng Hé), etiam Ma Sanbao (Mandarinice 馬三寶 simpliciter 马三宝) et Hajji Mahmud Shamsuddin (Arabice حاجي محمود شمس الدين), fuit nauta Hui-Sinicus, explorator, legatus, et praefectus classis, qui navigationes ad Asiam Austrorientalem, Asiam Meridianam, Orientem Medium, Africam Orientalem, Cornuque Africae ab 1405 ad 1433 conduxit, Navigationes Zheng He vel Navigationes Cheng Ho una appellatas.
Petrus Chiara
Petrus Chiara (Luvini die 23 Martii 1913 natus; Baretii die 31 Decembris 1986 mortuus), iuris consultus, fuit scriptor Italicus. Anno 1968 operis Il balordo gratia Praemium Bagutta accepit.
Marcellus Caetano
Marcellus Iosephus das Neves Alves Caetano magis notus simpliciter ut Marcellus Caetano (natus die 17 Augusti 1906 in Olisipone – mortuus est Urbe Fluminensi in Brasilia die 26 Octobris 1980), iuris consultus et iuris professor, fuit Ministrorum Praeses Lusitaniae ab anno 1968 usque ad Res Novas Lusitanicas, quae dicuntur Res Novae Caryophyllorum (Lusitanice Revolução dos Cravos) die 25 Aprilis 1974.
Schola Superior Polytechnica Foederalis Turicensis
Schola Superior Polytechnica Foederalis Turicensis (Germanice Eidgenössische Technische Hochschule Zürich, abbreviatio ETH) est scientiis et technologiae dicata universitas publica Helvetica Turici, anno 1855 condita. Alma mater 21 doctorium Praemii Nobeliani est, inter alia Albertus Einstein.
Quotannis Polyball celebratur.
Plebs Sancti Stephani
Plebs Sancti Stephani ; olim Oppidum Veronae, (alia nomina: Plebs ad Sanctum Stefanum ) (Italiane: Pieve Santo Stefano) est oppidum Italiae et municipium, circiter 3 250 incolarum, in Regione Tuscia ac in Provincia Arretina situm. Incolae Plebani appellantur.
Fractiones
Baldignano, Bulciano, Castelnuovo, Cercetole, Cirignone, Madonnuccia, Mignano, Montalone, Sigliano, Tizzano, Valdazze, Valsavignone, Viamaggio, Ville di Roti
Schola Superior Polytechnica Foederalis Lausannensis
Schola Superior Polytechnica Foederalis Lausannensis (Francice  École polytechnique fédérale de Lausanne, abbreviatio EPFL) est scientiis et technologiae dicata Universitas Lausannensis Helvetica, anno 1853 condita, anno 1969 separatim statu universitario constituta.
Gaius Iulius Silanus (consul 92)
Gaius Iulius Silanus (nescimus, quando natus mortuusve sit) senator Romanus primo saeculo post Christum natum fuit. Anno 92 ultimis mensibus consul suffectus erat.
Tithonium
Tithonium est stadium stratigraphicum vel aetas geologica recentissima seriei Iurassicae superioris. Milies milium 152.1 ± 0.9 annorum ante praesentem incepit, stadio Kimmeridgio perfecto, et abhinc milies milium circiter 145 annorum ad finem venit, stadio Berriasio serieque Cretaceo inferiori incipientibus, secundum scalam aevorum geologicorum Commissionis Internationalis Stratigraphicae.
Nomen capit a Tithono.
Lingua Bodo
Lingua Bodo, vulgo Boro (बर' IPA |bɔɽo|), linguis Garo et Dimasa satis similis, ad divisionem Bodo-Garo linguarum Tibeto-Birmanarum e familia Sinotibetana pertinet. In usu plerumque est inter gentem Bodoensem in India Boreorientali in pagis Darrang, Nagaon, Kamrup, Goalpara, Sibsagar, et Lakhimpur civitatis Asamae; sunt etiam nonnulli locutores in pagis Darjeeling, Jalpaiguri et Cooch-Behar civitatis Bengaliae Occidentalis, paucique Nepaliae incolae. Dialecti Chote et Mech recognoscuntur.
Lingua Bodo est lingua publica in Bodolandia regione autonoma, una e linguis publicis civitatis Asamae et omnis Indiae, et una ex viginti duabus linguis Indiae schedulo perscriptis quibus est praecipuus status constitutionalis in India. Ex 1963, abecedario Devanagari conscribi solet; olim autem scripturis Latina et Asamensi scribebatur, interdum et Bengalica. Hanc linguam opinantur nonnulli eruditi Deodhai, abecedario amisso, antea scriptum esse. Homines 1 482 929 anno 2011 lingua Bodo loqui poterant.
Phonologia
Linguae Bodo sunt viginti duo phonemata: sex vocales et sedecim consonantes; ex vocalibus, /ɯ/, vocalis alta posterior non rotunda, praevalet. Vocabula tonis distinguuntur. Sunt tres toni: altus, medius, profundus. Differentia inter tonos altos et profundos est aperta et pervulgata.
Numeri
Numeri in lingua Bodo sunt:
Robertus I (rex Scotiae)
Robertus I aut Robertus Brussius (Anglice: Robert (the) Bruce ; natus die 11 Iulii 1274; obiit die 7 Iunii 1329) fuit Rex Scotiae ab anno 1306 usque ad mortem. Ipse illustris vir militaris fuit, et Scotiam ab Anglia texit.
Turris Khalifa
Turris Khalifa vel Turris Chalifae (Arabice برج خليفة, in litteris Latinis Burj Khalifa 'Turris Chalifae' ), ante eius inaugurationem Burj Dubai ('Turris Dubaii') appellata, est caeliscalpium in Dubaio Phylarchiarum Arabicarum Confoederationis situm, et nunc, post Martium 2008, altissima orbis terrarum structura ab hominibus facta, 829.84 m alta. Fabricatio die 21 Septembris 2004 coepit, exteriore aedificii parte die 1 Octobris 2009 perfecta. Aedificium integrum, die 4 Ianuarii 2010 rite apertum, et est pars novi auctus flagship 2 km2, Media Urbs Dubaium appellati, apud "Primam Intermutationem" secundum Viam Sheikhy Zayed, prope principalem commercii regionem siti.
Architectura et ingeniaria turris a Skidmore, Owings and Merrill Sicagi effectae sunt, Adriano Smith architecto principali, Gulielmo F. Baker ingeniario structurae principali. Contractor primus fuit Samsung C&T Coreae Meridianae.
Communistica Internationalis
Communistica Internationalis seu brevius "Comintern" (Russice Коммунистический интернационал seu Коминтерн), aliter Tertia Internationalis fuit consociatio factionum Communisticarum Moscuae die 2 Martii 1919 a Vladimiro Lenin condita.
Turris Khalifa
Turris ex Ḫalīfa ibn Zāyid Āl Nahyān, praeside Phylarchiarum Arabicarum Confoederationis, ob eius auxilium aerarium magni momenti appellatur.
Tabulationes
Hic est descriptio tabulationum.
Curtius Maltese
Curtius Maltese ( Mediolani die 30 Martii 1959 natus) est scriptor diarii Italicus. Maltese, qui operam diario Rei Publicae dat, Italiae societatem et vitam politicam acri subtilique ingenio et iudicio percenset. Postremus liber eius de magna pecunia agit quae Ecclesia Catholica a Res Publica Italica occulte aut manifeste accipit. Ab anno 2014 Maltese legatus apud Parlamentum Europaeum factionis Lista Tsipras-L'Altra Europa est.
Psychologia analytica
Theoriae Jungianae praecipue investigabantur ab Antonia Wolff, Maria-Ludovica von Franz, Iolanthe Jacobi, Aniela Jaffé, Erico Neumann, Iacobo Hillman, et Antonio Stevens.
Psychologia analytica a psychoanalysi distinguitur, quae est systema psychotherapeuticum a Sigismundo Freud excogitatum.
Iosephus Manuel Barroso
Iosephus Manuel Barroso, vulgo plene José Manuel Durão Barroso (natus Olisipone die 23 Martii 1956) est politicus et factionis popularis Europaeae sodalis.
Alumnus est universitatum Olisiponensis et Genavensis. Director meruit facultatis iurisprudentiae universitatis Lusíada. Primus minister Portugalliae ab anno 2002 ad 2004, deinde a mense Novembri 2004 praeses Commissionis Europaeae meruit usque ad diem 31 Octobris 2014, successore Ioannes Claudio Juncker.
Monasterium de Portu Salutis
thumb|Abbatiae diorama cum media hydro-electrica
Monasterium Beatae Mariae Virginis de Portu Salutis, olim de Portu Raingardis ad vicum Inter Amnes (Francogallice: Entrammes) nuncupatum in praefectura Meduanae sita est.
Historia
Prioratus Portus Raingardis, anno 1233 conditus, usque ad Rerum Francicarum eversionem domus canonicorum regularium Sancti Augustini fuit. thumb|200px|Columna Nostrae Dominae Triumphi
Aedificia quae exstabant nonnullis monachis Cisterciensibus strictioris observantiae, alias Trappistis, qui in Germaniam fugaverant, anno 1815 data sunt.
Prioratum novum de Portu Salutis dicaverunt. Primus abbas fuit Bernardus de Girmont.
A 10 Decembris 1816, titulum abbatiae accepit, causa decreti papae Pii VII.
Hodie, hac in abbatia, quindecim monachi adsunt.
Nostra Domina Triumphum
In silva Abbatiae columna Nostrae Dominae Triumphi est. Pius Papa IX centum dies indulgentiae donavit quibus tres Ave Maria huic imagini Virgini Mariae dicunt.
Quintus Iunius Arulenus Rusticus
Quintus Iunius Arulenus Rusticus (nescimus quando natus sit; mortuus est anno 93) fuit senator Romanus primo saeculo. Anno 66 tribunus plebis in senatu pro Publio Clodio Thrasea Paeto a Nerone imperatore accusato intercedere in animo habuit. Anno 70 praetor fuit, anno 92 ultimis mensibus consul suffectus fasces tenuit. Anno 93 propter laudes Thraseae ab ao compositas a Domitiano imperatore necatus est. Iunius Mauricius fuit frater eius.
Fridericus Heine
Fridericus Heine (Hannoveriae natus die 6 Decembris 1904; mortuus in  Zülpich  die 5 Maii 2002) fuit factionis SPD politicorum peritus et editor Germanicus qui inter alia contra Adolfi Hitler tyrannidem pugnavit.
Iacobus V (rex Scotiae)
Iacobus V (Anglice James V; natus die 10 Aprilis 1512 in oppido Linlithgow; mortuus die 14 Decembris 1542 in oppido Falklandensi), tertius filius Iacobi III et uxoris eius Margaritae Tudor, fuit Rex Scotiae ab anno 1513 usque ad mortem.
Ioannes Franciscus Champollio
Ioannes Franciscus Champollio (-nis) vel Champollion (Jean-François Champollion le jeune; natus Figiaci die 23 Decembris 1790; mortuus Lutetiae die 4 Martii 1832) aegyptologus fuit primus litterarum hieroglyphicarum interpres temporum recentiorum; textus enim Aegyptius tabulae Rosettanae primum legit. Fuit socius Academiae Inscriptionum et Litterarum Humaniorum.
Rolandus Koch
Rolandus Koch (Germanice: Roland Koch) (natus 24 Martii 1958 Francofurti ad Moenum) vir publicus Germaniae et sodalis Christianae Democraticae Unionis Germaniae est.
Munus
Post scholam finitam anno 1977 finitam Koch Francofurti ad Moenum iurisprudentiae studebat atque 1982 primam probationem adeptus est. Anno 1985 secundam probationem adeptus atque iurisconsultus factus est. Ad annum 1991 hoc munere fungebatur.
Familia
Koch uxorem duxit atque duos liberos habet.
Cursus honorum
Koch, qui iam XIV annos natus sodalis Unionis Iuvenilis factus est, 1998 praeses suae factionis in Hassia creatus est. 7 Aprilis 1999 successor Ioanni Eichel praeses ministrorum Hassiae factus est et una cum FDP factione terram rexit. Anno 2003 etiam maior pars legatorum senatus terrae sodales CDU creati sunt atque Koch tum sine coalitione magistratum gessit. Anno 2008 electione nova habita diu ambigi non desivit, an officium aliae factionis candidatae Andreae Ypsilanti tradideret. Quae enim se auxilio Sinistrae ei successuram esse sperabat. Qua spe Ypsilanti novo electione anni 2009 deiecta Koch nunc iterum cum FDP Hassiam regit. Sed 25 Maii 2010 Koch se e vita publica mox recessurum esse pronuntiavit et Volkerum Bouffier - adhuc administer internarum rerum Hassiae - successorem suum proposuit. 26 Iunii Bouffier praeses factionis CDU Hassiae electus est, hic 31 Augusti et praeses ministrorum electus est.
Robertus Havemann
Robertus Havemann (Monaci natus die 11 Martii 1910; mortuus Grünheide in vico iuxta Berolinum die 9 Aprilis 1982) fuit chemicus Germanicus et vir politicus factionis Comunisticae (KPD), qui contra Adolfi Hitleri tyrannidem pugnavit.
Iuventus et munus
Annis ab 1929 ad 1933 Monachii et Berolini chemiae studebat et anno 1935 doctor promotus est.
Praeterea Robertus Havemann Iudaeis a Nazistis vexatis auxilium dedit. Huius operis gratia anno 2006 post mortem decoratus est titulo iusto inter gentes.
Post secundum bellum mundanum
Post secundum bellum mundanum in DDR vixit atque legatus Camerae Popularis electus est et ad annum 1963 mansit. Sed etiam hanc tyranniam acri subtilique ingenio et iudicio percensuit atque dimissus est.
Sextus Pompeius Collega
Sextus Pompeius Collega(nescimus, quando natus mortuusve sit) senator Romanus primo saeculo post Christum natum fuit. Pater eius Gnaeus Pompeius Collega erat. Ipse anno 93 consul ordinarius creatus est. Anno 100 in iudicio repetundarum contra Marium Priscum poenam levem censuit
Herbertus Herden
Herbertus Herden (natus in Aylsdorf die 8 Ianuarii 1915; mortuus in Flossenbürg die 11 Februarii 2009) fuit custos publicus Germanicus, qui inter secundum bellum mundanum Iudaeis a nazistis vexatis auxilium dedit. Huius operis gratia anno 2004 decoratus est titulo iusto inter gentes.
Quintus Peducaeus Priscinus
Quintus Peducaeus Priscinus (nescimus, quando natus mortuusve sit) senator Romanus primo saeculo post Christum natum fuit. Anno 93 consul ordinarius creatus est. An et proconsul Asiae fuerit, nescimus. Filius eius Marcus Peducaeus Priscinus anno 110 etiam consul ordinarius fuit.
Iacobus IV (rex Scotiae)
Iacobus IV (Anglice James IV ; natus in oppido Stirling die 17 Martii 1473; proelio interfectus iuxta Flodden Northumbriae die 9 Septembris 1513), filius Iacobi III et uxoris Margaritae Daniae, fuit Rex Scotorum ab anno 1488 usque ad mortem. Est persona principalis ludi scaenici The Scottish History of James IV a Roberto Greene anno 1590 docti. Fuit uxor Margarita Anglicae.
Ulricus Maurer
thumb|Ulricus Maurer
Ulricus Maurer (natus in Wetzikon in Turico, pago Helvetiae, die 1 Decembris 1950), filius agricolae, est politicus Helveticus factionis Popularis Helveticae et Unionis Democraticae Medii. Die 10 Decembris 2008, delegatus huius factionis, consiliarius foederalis a Convento Foederali (hoc est Consilio Civitatum et Consilio Nationale coniunctis) electus est. Anno 2013 Confoederationis praeses fuit. Die 5 Decembris 2018 praeses iterum electus est.
Ioannes Harington
Ioannes Harington (Sir John Harington; natus die 4 Augusti 1560 in vico Kelston (Somersetensis comitatus), mortuus die 20 Novembris 1612 eodem loco) fuit scriptor, praecipue versionum poëticarum, apud aulam reginae Elizabethae I; multis etiam cognitus est quia sellam elutoriam primus invenit.
Volkerus Hauff
Volkerus (Theod.: Volker) Hauff (natus 9 Augusti 1940 oppido Backnang iuxta Stuttgardiam) est vir publicus Germanicus et sodalis SPD.
Iuventus est Munus
Postquam anno 1959 maturitatem Eslingae adeptus est, Hauff Berolini sociologiae et oeconomiae studebat atque 1966 diploma oeconomiae accepit. Annis 1966 - 1970 pro instituto laboravit, quod historiam regionum exploraret. Anno 1968 doctor promotus est. Anno 1971/1972 pro societate computatoriorum, post cursum honorum Hauff pro societatibus consiliariis laboravit.
Familia
Hauff maritus est atque duos liberos habet.
Cursus honorum
Hauff ab anno 1959 sodalis SPD est. Anno 1969 primo legatus Dietae Foederalis Germaniae electus est. Anno 1972 secretarius statalis in Administerio Foederali Scientiae factus est. 16 Februarii 1978 ipse ab Helimuto Schmidt cancellario foederali (SPD) Administer Foederalis Scientiae nominatus est. Post electionem Dietae Foederalis habitam Hauff 6 Novembris 1980 Administer Foederalis Commeatus nominatus est. Hunc honorem duxit ad 1 Octobris 1982, cum Helimutus Kohl (CDU) cancellarius foederalis Germaniae creatus est. 14 Iunii 1989 Dietam Foederalem reliquit, nam tum magister civium superior Francofurti ad Moenum erat. Propter controversias in factione sua SPD 11 Martii 1991 a magistratu se recessit.
Essex Comitatus (Novum Eboracum)
Essex Comitatus  (Anglice:  Essex County) est Novi Eboraci comitatus in Civitatibus Foederatis Americae 38851 incolarum (anno 2000). Comitatus, cuius caput est urbicula Elisabethtown, anno 1799 creatus est. In hoc comitatu vigesima pars incolarum haud Anglice domu (4.8 %) loquitur.
Islamismus
Islamismus (Arabice الإسلامية al-'islāmiyya) est doctrina quae religionem Islamicam non solum cultum divinum, sed etiam legem ad rem publicam a Sharia gerendam esse arbitratur, ut praedicat eius adsectatorum sententia: Religio Islamica solutio est (Arabice الإسلام هو الحل al-ʾislāmu huwa l-ḥall). Musulmanos igitur monet ut viribus coniunctis ad fontes fidei suae redeant.
Gnaeus Pompeius Collega (consul 71)
Gnaeus Pompeius Collega (nescimus, quando natus mortuusve sit) senator Romanus primo saeculo post Christum natum fuit. Anno 70 legatus legionis rebellionem Antiochiae in Syria suppressit. Nam cum Antiochenses Iudaeos in urbe viventes incendii Fori accusarent, re diligenter inquisita eorum innocentiam comprobavit atque ita magnam caedem vitavit. Annis 74/75-76 legatus Augustus pro praetore Galatiae et Cappadociae fuit. Filius eius Sextus Pompeius Collega anno 93 consul ordinarius creatus est.
Petrus Curie
Petrus Curie (Lutetiae die 15 Maii 1859 natus; ibidem mortuus die 19 Aprilis 1906) fuit physicus Francicus. Anno 1903 Nobelianum Physicae Praemium una cum muliere et Antonio Henrico Becquerel abstulit ratione studii radioactivitatis. Et anno 1895 thesim suam de ferromagnetismo publicavit.
Anno 1905 Petrus Curie Academiae Scientiarum Francicae sodalis factus est. Die 26 Iulii 1895 physicam Polonicam Mariam Skłodowska in marimonium duxit et cum ea duas filias genuerunt:
Suesia
Suesia (-ae f.) seu portus Sues (Arabice: السويس as-Suways) est urbs Aegypti in septentrionali Sinūs Heroopolitici litore ad meridionalem Canalis Suesiensis exitum sita.
Via lactea
Via lactea, vel orbis lacteus, est galaxias, in quo habitamus nos. Quae enim, diametro circiter 100 000 annorum luce mensorum et crassitudine fere 12 000 a.l.m., stellarum 219 000 000 000 vel plura continet, inter quos Sol et huius systema planetarium Tellus includens.
David II (rex Scotiae)
David II. (natus die 5 Martii 1324 – obit die 22 Februarii 1371 in oppido Edimburgi), filius Roberti III et uxoris eius Elizabethae de Burgh, fuit Rex Scotiae ab anno 1329 usque ad mortem. Uxor eius primo Ioanna Anglicae (mortua 1362) et postea Margarita Drummond fuit.
Franklin Comitatus (Novum Eboracum)
Franklin Comitatus  (Anglice:  Franklin County) est Novi Eboraci comitatus in Civitatibus Foederatis Americae 51134 incolarum (anno 2000). Comitatus, cuius caput est urbicula Malone, anno 1808 creatus est. In hoc comitatu vigesima pars incolarum haud Anglice domu (5.4 %) loquitur.
Via lactea
Nomen
Nomen a specie fasciae lacteae obscure ardentis transque caelum nocturnum arcuantis deducitur, in qua stellae singulae oculis nudis distingui non possunt. Via lactea fasciae speciem ostendit, quia compages eius orbis similis est, ex interiore visa. Ovidius primus inter auctores nobis notos hoc nomen refert in Metamorphosibus suis, ubi de convivio et concilio deorum apud Iovem celebratis narrat: Iam ante Ovidium Cicero in opere, quod de re publica scripsit, appellatione usus est orbis lactei:
Haec appellatio a Graeco mutuata est, quamquam in textibus nobis cognitis  loco substantivo primum et ante Ciceronem reperitur. apud posteriores invenitur. Ob similitudinem certam in mythis narratur hoc nomen orbis vel circuli lactei provenisse de profusione lactis Iunonis sive Herculem sive Mercurium infantem nutrientis.
Cosmographia
Galaxias, quam viam lacteam appellamus, pars est gregis propinqui (local group), galaxiam propinquum Andromedae aliosque comprehendentis, qui ipse pars est supercumuli Virginis (Virgo supercluster) galaxias fere centum includentis, qui iterum pars est maioris supercumuli Laniakea (Laniakea supercluster), anno 2014 reperti, galaxiarum circiter centum milia comprehendentis.
Via lactea in medio bulbum habet, e quo emergere videntur bracchia spiralia fere quattuor, scilicet Persei, Normae et ulterius, Scuti-Centauri et Carinae-Sagittarii; inter bracchia Persei et Scuti-Centauri iacet Calcar Orionis, ubi Sol noster reperitur.
Caesar Pavese
Caesar Pavese (natus Fani Sancti Stephani ad Belbum die 9 Septembris 1908; mortem sibi conscivit Taurini die 27 Augusti 1950) fuit scriptor Italianus, cuius mythistoriae res gestas narrant praecipue militum qui contra fascismum et pro libertate inter secundum bellum mundanum pugnabant.
Opera selecta
Anno 1950 ob opus suum "La bella estate" praemium Strega accepit.
Helena Holzman
Helena Holzman (Ienae nata anno 30 Augusti 1891; Giessae mortua die 25 Augusti 1968) fuit scriptrix et pictrix Germanica pacifista quae contra Adolfi Hitler tyrannidem pugnavit.
Inter secundum bellum mundanum Iudaeis a nazistis vexatis auxilium dedit. Huius operis gratia decorata est titulo iusto inter gentes.
Electromyographia
Electromyographia sive EMG est methodus et examen electrophysiolgicum, quo industria electrica musculi sceletalis primo recipiuntur, deinde computatro colliguntur, postremo interpretantur. Apparatus electrographiae electromyographus nominatur, charta (vel alia forma visibilis) annotationis electromyogramma. Electromyographus per electroda sign electrica potentialibus electricis cellularum musculi (myocytorum) investigati. Signorum receptorum ope electrophysiologus statum valetudinis et bonae et infirmae musculorum investigatorum concludere potest.
EMG in morbos neuromusculares dignoscendis momentum magnum habet.
Quamquam rarius, investigatio haec anticoagulantibus consumptis nonnumquam non commendatur, periculi profluvii sanguinis causa.
Physiologia musculi
Musculus compingitur de numerosis myocytis, cellulis muscularis. Stimulatus per signum chemicum neurotransmissorem acetylcholini potentiales electrici trans membranas myocytorum cellulares mutant; Immediate intra myocytis filamenta ex actino et myosino composita invicem movent, sub haec totus musculus contrahit: contractio muscularis oritur. Iam in quiete textus muscularis electrice mute non est, et de consuetudine parva actio observatur. Nimirum incrementum cum contractione collegitur.
Cursus examinationis
Initio locus investigationis alcoholo purgatur. Iniecto in musculum electrodis potentiales muscularis electrici colligantur. Interpretantur responsa potentiales electrici
Mala et morbi neuromusculares EMG aestimanda
Tabula malorum morborumque neuromuscularium, qui aestimari possunt, ampla est. EMG auxilium in morbos et musculi et iunctionis neuromuscularis et nervi musculi et mali plexuum nervosorum et mali neuronorum motoricorum dignoscendi affere queat.
Gulielmus Hosenfeld
Gulielmus (Wilm) Hosenfeld (natus in Mackenzell die 2 Maii 1895; Stalinopoli (hodie Russice Volgograd) mortuus die 13 Augusti 1952) fuit miles Germanicus. Inter secundum bellum mundanum Iudaeis a nazistis oppressis auxilium dedit. Huius operis gratia post mortem mense Februario 2009 decoratus est titulo iusto inter gentes.
Fulton Comitatus (Novum Eboracum)
Fulton Comitatus  (Anglice:  Fulton County) est Novi Eboraci comitatus in Civitatibus Foederatis Americae 55073 incolarum (anno 2000). Comitatus, cuius caput est urbicula Johnstown, anno 1838 creatus est. In hoc comitatu minima pars incolarum haud Anglice domu (3.9 %) loquitur.
Iosephus Höffner
Höffner, presbyter iuvenis, inter secundum bellum mundanum puellis Iudaeis a nazistis vexatis auxilium dedit. Huius operis gratia post mortem die 31 Octobris 2003 ornatus est, una cum Lena Hesseler sorore, nata Höffner, titulo iusto inter gentes.
Robertus III (rex Scotiae)
Robertus III (natus Ioannes Stuartus, Anglice John Stewart, anno 1340; mortuus in Rothesay die 4 Aprilis 1406), primus filius Roberti II et uxoris Elizabethae Mure de Rowallan, fuit Rex Scotiae ab anno 1390 usque ad mortem.
Michael Ferruccius
Michael Ferruccius, natus Luci in Italia die 29 mensis septembris anno 1801, vitaque functus Pisis die 27 mensis decembris anno 1881, erat professor, epigraphista et poeta Latinus.
Ruscaceae
Ruscaceae fuerunt familia plantarum florentium ordinis Asparagalium, quod nonnulla genera olim inter Liliaceas comprehendit; exempli gratia, in systemate Cronquist. Systema Angiospermarum Phylogeniae Gregis II ut Ruscaceae in Asparagaceas digeruntur suadet, sed ut eae opinabile habeantur familia monophyletica sinit. Praeterito tempore, genera infra nominata in familia Liliacearum late circumscripta comprehensa sunt, vel in familias Convallariacearum, Dracaenacearum, et Nolinacearum digesta.
Paulus Marcus Scott
Paulus Marcus Scott (natus Southgate in vicdo die 25 Martii 1920; Londinii cancro mortuus die 1 Martii 1978) fuit poëta et scriptor scaenicus Anglicus. Anno 1977 operis Staying On gratia Praemium Man Booker mythistoriis dicatum consecutus est.
Universitas Carolinae Septentrionalis in Monte Capellae
Universitas Carolinae Septentrionalis in Monte Capellae (Anglice University of North Carolina at Chapel Hill, saepe UNC dicta) est universitas publica die 11 Decembris anno 1789 condita. Quae, cum aliis universitatibus in Carolina Septentrionali recentius coniunctis, sedem principalem iuxta urbem Montem Capellae tenet.
Ioannes (rex Scotiae)
Ioannes Balliolus (natus circa annum 1240 aut 1249/50 - obiit inter diem 4 Martii 1313 et 4 Ianuarii 1314 in Picardia) fuit Rex Scotiae a die 17 Novembris 1292 usque ad annum 1296.
Genesee Comitatus (Novum Eboracum)
Genesee Comitatus  (Anglice:  Genesee County) est Novi Eboraci comitatus in Civitatibus Foederatis Americae 60370 incolarum (anno 2000). Comitatus, cuius caput est urbicula Batavia, die 30 Martii 1802 creatus est. In hoc comitatu pars incolarum haud Anglice domu (3.5 %) loquitur.
Robertus II (rex Scotiae)
Robertus II (natus Robertus Stuartus, Anglice Robert Stewart, in Paisley Renfrewshire die 2 Martii 1316; obiit in oppido Dundonald Ayrshire die 19 Aprilis 1390), solus filius Gualterii Stuarti et uxoris Marjorie Bruce filiae Roberti I, fuit Rex Scotiae ab anno 1371 usque ad mortem.
Hamilton Comitatus (Novum Eboracum)
Hamilton Comitatus  (Anglice:  Hamilton County) est Novi Eboraci comitatus in Civitatibus Foederatis Americae 5379 incolarum (anno 2000). Comitatus, cuius caput est urbicula Lake Pleasant, anno 1816 creatus est. In hoc comitatu minima pars incolarum haud Anglice domu (2.5 %) loquitur.
Helena Jacobs
Helena Jacobs (Berolini nata die 25 Februarii 1906; ibidem mortua die 13 Augusti 1993) fuit mulier Germanica, quae contra Adolfi Hitler tyrannidem pugnavit.
Inter secundum bellum mundanum Jacobs quae ante annum 1935 causidici Iudaici scriba a secretis fuerat, Iudaeis a nazistis oppressis auxilium dedit. Huius operis gratia decorata est die 2 Februarii 1984 titulo iusto inter gentes.
Barry Unsworth
Barry Unsworth (natus in Wingate Dunelmensis comitatus die 10 Augusti 1930; mortuus die 5 Iunii 2012) fuit scriptor Anglicus. Anno 1992 operis Sacred Hunger gratia Praemium Man Booker mythistoriis dicatum consecutus est.
Greene Comitatus (Novum Eboracum)
Greene Comitatus  (Anglice:  Greene County) est Novi Eboraci comitatus in Civitatibus Foederatis Americae 48195 incolarum (anno 2000). Comitatus, cuius caput est urbicula Catskill, die 3 Martii 1800 creatus est. In hoc comitatu decima quinta pars incolarum haud Anglice domu (7.7 %) loquitur.
Galaxias
Galaxias litteris Graecis γαλαξίας, est massivum systema gravitationis conligatum quod in stellis, reliquiis stellarum, et reliquis supernovae medio interstellari gasii pulverisque cosmici, et parte gravi sed tenuiter comprehensa pro tempore materia obscura appellatum consistit. Galaxiae ordinarii inter se variant a nanis, cum solum 10 millionum (107) stellarum, ad gigantes, cum 100 trillionum (1014) stellarum, quorum omnes circa galaxiae medium massae moventer. Galaxiae multa systemata stellarum, fasciculos stellarum, variasque nubes interstellares contineri possunt. Sol est una ex stellis in galaxia Via Lactea, et Systema Solare, Tellurem, et omnes alias res comprehendit quae circa Solem moventur.
Vocabula
Vocabulum "galaxias" e lingua Graeca oritur, ubi interdum adiectivum (κύκλος γαλαξίας 'circulus lacteus'), interdum substantivum, nomen est illius galaxiae ubi habitamus nos, qui Latinitate antiqua a Graecizantibus "galaxias" appellari solebatur, sed ab aliis Via lactea. Tali modo nomina bina tam Graecum quam Anglicum apud Galfridum Chaucer poëtam saeculi quarti decimi exeuntis reperiuntur:
Galaxias extraneos Gulielmus Herschel anno 1786 enumerare conatus est, vera eorum natura nondum recognita: ille eos "nebulas spirales" nuncupavit. Tempore nostro nomen origine Graecum "galaxias" ad omnes res huius generis applicatur, nuncupatione "via lactea" ad galaxiam nostrum reservata.
Saeculis vicensimo et vicensimo uno galaxiarum myriades, etiam distantissimorum, telescopiorum ope recognoscuntur et enumerantur. Catalogis Ioannis Baptistae Hodiernae anni 1654 et Gulielmi Herschel anni 1786 fere oblitis, astronomi galaxias appellare solent ex enumerationibus catalogorum Caroli Messier anno 1771 editi, deinde NGC et IC post Herschel ab Iohanne Ludovico Aemilio Dreyer confecti, CGCG auctore Friderico Zwicky, MCG auctore Borise Voroncov-Vel'jaminov, UGC anno 1973 apud Observatorium Astronomicum Upsaliense, denuo PGC anno 1989 confecti. Galaxiae autem potiores nomina habent communia, variis linguis vernacularibus recognita. Ergo Gerardus Bodifee, physicus Belga, et Michael Berger philologus catalogum elaboraverunt galaxiarum mille, titulo CMG seu Catalogue of One Thousand Named Galaxies, in quo nomina singulis galaxiis Latina proponuntur.
Tabula administrativa Franciae
Francia est omnis divisa in partes (francice: régions) duodeviginti, e quibus in Francia metropolitana sive hexagonali sitae sunt tredecim (una est insula Corsica, peculiari cum statuto); et quinque sunt praefecturae (Francice départements) et collectivitates transmarinae (Francice collectivités d'outre-mer). Singulae regiones in Franciā continentali etiam divisae sunt in praefecturas. Sunt praefecturae in circumdariis divisae, quae in cantonibus discribuntur.
Francia hexagonalis
Hic infra videtur regiones in Franciā hexagonali:
Regiones et praefecturae transmarinae
Sunt regiones transmarinae quinque, quae etiam praefecturae sunt:
Territoria transmarina
Speciali statū:
Sine incolis:
Urbs Carlopolitana
Urbs Carolopolitana, sive Sanctus Carolis Urbs, sive Carolopolis (Lusitanice: São Carlos), est urbs Brasiliana, ubi plusquam 220 milia civium habitant. Altitudo media est circa 856 metri.
Urbs anno 1857 ab Antonio Carlos de Arruda Botelho, Comite Pineti, condita est.
Saeculum XX ineunte, urbs crevit adventu industriarum.
In Flaccum
In Flaccum (Graece ΕΙΣ ΦΛΑΚΚΟΝ) est liber a philosopho Iudaeo Philone Alexandrino Graece compositus quo vehementer in praefectum Aegypti Flaccum Avilium invehebatur ː nam eum accusabat quod de proposito, favorem popularem ut captaret, Iudaeis Alexandrinis anno 38 a ceteris urbis incolis male mulcatis et spoliatis opem ferre recusasset. Omnem culpam tunc in Flaccum reiciebat quam in opusculo fortasse posteriore Legatio ad Gaium inscripto maxima ex parte ipsi principi Caligulae tribuebat. Forsitan materiam orationis adhibuerit quam legatus ad Caligulam missus pronuntiare meditabatur (nam pluribus locis satis rhetorice causam agere videtur ) additis tamen nonnullis sententiis quae nisi iam mortuo Gaio publicari non potuerunt. Certe ambo libri, et In Flaccum et Legatio ad Gaium, fontes maiores de antiiudaismo antiquo habentur.
Argumentum
Velut in duas partes sibi respondentes libellus omnis divisus est ː prima (1-101) supplicia de Iudaeis per Flaccum eiusque socios aestate anni 38 sumpta et probra insuper addita enumerabat ; secunda (par. 102-191) supplicia de Flacco specie quidem per Caligulam, re vera per ipsam Iustitiam Divinam sumpta et ludibria insuper ei inusta, qualia in animo ea sibi depingebat, indulgenter narrabat Philo. Ipso parallelismo providentiam divinam Iudaeos tuentem vindicantemque manifestam facere volebat.
Herta Müller
Herta Müller (nata ad Nițchidorf Banati in Romania die 17 Augusti 1953) est scriptrix Theodisce pangens more postmodernismo. Anno 2009, Praemium Nobelianum in Litteris accepit.
Serov (urbs)
Serov (Russice Серов) est urbs in regione Sverdloviensi Foederationis Russicae, circiter 100 milia incolarum habens, in industriis dives. Anno 1894 condita et anno 1926 urbs facta, anno 1939 nomen suum hodiernum in honorem aviatoris Sovietici Anatolii Serov (Анатолий Серов).
The Queen (pellicula)
The Queen est pellicula anno 2006 a Stephano Frears, moderatore cinematographico Britannico, creata. Haec pellicula Reginae Elisabeth II res gestas inter dies mortis Principissae Diana Spencer enarrat. In pellicula agunt clari histriones :
Herta Müller
Vita
Timisvariense frequentavit. Annis ab 1973 ad 1976 apud Universitatem Timisvariensem linguis Theodisca et Dacoromanica studebat. Exilio affecta inde ab anno 1987 in Germania vivit.
Opera
In opere eius agitur de affectibus tyrannidis censurae communisticae in uniuscuiusque vita cottidiana. Libertatem sentiendi et imprimendi defendit. Continuo iterantur themata de minis ubivis, de agentibus in rebus, de timore, de fuga, de exilio. Fabula Reisende auf einem Bein (1989) narrat temptatum Irenae adventum in ignota et aliena Germania occidentali. Ante coronam Nobelianum anno 1994 iam palmam praemii nomine poetae Kleist nuncupati tulerat.
Venti
In mythologia Romana Venti, quibus in mythologia Graeca Anemoi (Ἄνεμοι) congruunt, erant di ventorum, quibus sua cuique regio et anni tempus propriumque caelum tributa erant. Venti Romani, etsi nominibus ab Anemis differrent, ceteroqui mutuatis attributionibus, simillimi erant comparibus Graecis.
Modo esse merae aurae venti efficti sunt, modo esse pennati viri, modo etiam esse equi servati in stabulis Aeoli tempestatis dei, qui Ulixi Ventos praebuit in Odysseae. Aeolus erat et similis Astraei, qui ex Hesiodo Ventorum pater erat, materque Aurora dea.
Moles
Moles dicitur: